## Rješenje Agencije za zaštitu tržišnog natjecanja, klasa: UP/I 030-02/2008-01/061 od 2. prosinca 2010.

### NN 4/2011 (10.1.2011.), Rješenje Agencije za zaštitu tržišnog natjecanja, klasa: UP/I 030-02/2008-01/061 od 2. prosinca 2010.

AGENCIJA ZA ZAŠTITU TRŽIŠNOG NATJECANJA

77

Agencija za zaštitu tržišnog natjecanja na temelju članaka 34. i 35. stavka 1. točke 2. Zakona o zaštiti tržišnog natjecanja («Narodne novine«, broj 122/03) i članka 104. stavaka 1. i 2. Zakona o općem upravnom postupku (»Narodne novine«, broj 47/09), radi ispravljanja pogreške u rješenju, po službenoj dužnosti, temeljem odluke Vijeća za zaštitu tržišnog natjecanja u sastavu: mr. sc. Olgica Spevec, predsjednica Vijeća, Mladen Cerovac, mag. iur., zamjenik predsjednice Vijeća, Milivoj Maršić, dipl. oec., Vesna Patrlj, dipl. iur. i dr. sc. Mirna Pavletić-Župić, članovi Vijeća, s 58. sjednice, održane 2. prosinca 2010., donosi sljedeće

RJEŠENJE

I. U rješenju Agencije za zaštitu tržišnog natjecanja, klase: UP/I-030-02/2008-01/61, urbroja: 580-02-10-69-198, od 7. listopada 2010., ispravlja se sljedeća pogreška:

I.I. u točki 7. obrazloženja predmetnog rješenja, umjesto naslova »Usmena rasprava od 25. studenoga 2010.«,

mora stajati:

»Usmena rasprava od 25. studenoga 2009.«

II. Ovo rješenje bit će objavljeno u »Narodnim novinama«.

Obrazloženje

Rješenjem Agencije za zaštitu tržišnog natjecanja (dalje: Agencija), klase: UP/I-030-02/2008-01/61, urbroja: 580-02-10-69-198, od 7. listopada 2010., utvrđeno je da je poduzetnik M SAN GRUPA d.d., sa sjedištem u Zagrebu, Buzinski prilaz 10, trgovac na veliko informatičkom opremom i potrošačkom elektronikom, narušio tržišno natjecanje na mjerodavnom tržištu na način da je na poduzetnika Rivulus d.o.o., sa sjedištem u Odri, Božidara Antonića 5/b, trgovca na malo informatičkom opremom i potrošačkom elektronikom, izvršio 29. veljače 2008. izravni pritisak, koji je ponovio neizravno 10. ožujka 2008., sve u cilju prihvaćanja minimalnih prodajnih cijena svih proizvoda iz asortimana poduzetnika M SAN GRUPA d.d. koji su bili predmet sporazuma između ta dva poduzetnika, čime je, protivno članku 9. stavku 1. točke a) Uredbe o skupnom izuzeću sporazuma između poduzetnika koji ne djeluju na istoj razini proizvodnje, odnosno distribucije (»Narodne novine«, broj 51/04), ograničio pravo tom poduzetniku da slobodno određuje daljnju prodajnu cijenu proizvoda koji su bili predmet sporazuma između ta dva poduzetnika, čime je isti sklopio zabranjeni sporazum u smislu članka 9. stavka 1. točke 1. Zakona o zaštiti tržišnog natjecanja (»Narodne novine«, broj 122/03; dalje: ZZTN), koji je, sukladno odredbi članka 9. stavka 2. ZZTN-a, ništav ex lege.

Navedeno je rješenje, zajedno s pozivom za označavanje poslovnih tajni radi objave predmetnog rješenja u »Narodnim novinama«, 25. listopada 2010. dostavljeno poduzetniku M SAN GRUPA d.d., sa sjedištem u Zagrebu, Buzinski prilaz 10, zastupanom po Miroslavu Huzjaku, predsjedniku Uprave, te poduzetniku Rivulus d.o.o., sa sjedištem u Odri, Božidara Antonića 5/b, zastupanom po M. S., odvjetniku iz Z.

Naknadnim uvidom u sadržaj navedenog rješenja, utvrđeno je da je u točki 7. obrazloženja predmetnog rješenja u naslovu: »Usmena rasprava od 25. studenoga 2010.«, pogreškom napisana 2010. godina. Naime, Agencija je 25. studenoga 2009. godine održala usmenu raspravu.

S obzirom na navedeno, a budući da je riječ o očitoj i nenamjernoj pogrešci u citiranom tekstu obrazloženja predmetnog rješenja, Vijeće za zaštitu tržišnog natjecanja (dalje: Vijeće) je na 58. sjednici, održanoj 2. prosinca 2010., temeljem ovlasti iz članaka 34. i 35. stavka 1. točke 2. ZZTN-a i članka 104. stavka 1. Zakona o općem upravnom postupku Zakona o općem upravnom postupku (»Narodne novine«, broj 47/09; dalje: ZoUP), donijelo odluku o ispravljanju navedene pogreške u rješenju, klase: UP/I-030-02/2008-01/61, urbroja: 580-02-10-69-198, od 7. listopada 2010.

Stoga je Agencija, temeljem odluke Vijeća, odlučila kao u točki I. izreke ovoga rješenja.

Člankom 104. stavkom 1. ZoUP-a propisano je da javnopravno tijelo može rješenjem ispraviti pogreške u imenima ili brojevima, pisanju ili računanju te druge očite netočnosti u rješenju koje je donijelo ili u njegovim ovjerenim prijepisima.

Člankom 104. stavkom 2. ZoUP-a propisano je da ispravak pogreške proizvodi pravni učinak od dana od kojeg proizvodi pravni učinak rješenje koje se ispravlja.

U smislu odredbe članka 59. stavka 1. ZZTN-a, rješenje klase: UP/I-030-02/2008-01/61, urbroja: 580-02-10-69-198, od 7. listopada 2010. i rješenje o ispravku pogreške iz predmetnog rješenja će se objaviti u »Narodnim novinama«.

Slijedom navedenog Agencija je, temeljem odluke Vijeća, odlučila kao u točki II. izreke ovoga rješenja.

UPUTA O PRAVNOM LIJEKU

Protiv ovog rješenja nije dopuštena žalba, ali nezadovoljna stranka može tužbom pokrenuti upravni spor pred Upravnim sudom Republike Hrvatske u roku od trideset (30) dana od dana dostave ovoga rješenja.

Klasa: UP/I-030-02/2008-01/061

Urbroj: 580-02-2010-73-204

Zagreb, 2. prosinca 2010.

Predsjednica Vijeća
za zaštitu tržišnog natjecanja
mr. sc. Olgica Spevec, v. r.

Rješenje, NN 4/2011-77